Helt klart, jeg er super glad for vores sociale sikkerhedsnet og vores relativt høje velstand og levestandard og jeg tager det på ingen måde for givet.  Med det sagt så bliver de ting alt for ofte brugt som et hold-kæft bolche på reel kritik af samfundsmæssige eller politiske tilstande, og det er lidt der kæden hopper af for mig.  At noget er godt relativt til omgivelserne er ikke ensbetydende med at der ikke er relle problemer og behov for forbedring, eller at der er nogle punkter hvor vi faktisk ligger på bunden af ranglisten på trods af den generelle trend af at klare det godt.  Det er lidt de problemer som klaphatten nogle gange skygger for så man ikke kan se dem, synes jeg.